**ג,מ, - ידע**

**18 מרץ 2016**

**ח' אדר ב' תשע"ו**

**נייד : 050/5459426**

**פקס: 02/6560615**

**ע"מ: 054851647**

**morgidon@mail.gov.il**

**לכבוד**

**מוזיאון ידידי ציון**

**מר, אילן סקולניק**

**מר, רמי לוי /מנכ"ל קטליסט**

**הנדון : מערכי הנחיה במוזיאון ידידי ציון - ערך האחריות**

ערכות הדרכה – מוזיאון FOZ

**מערך הנחייה – ערך האחריות**

* נטילת אחריות
* אחריות מפקדים
* אחריות אישית
* אחריות וסמכות

**רקע :**

*זה לא מספיק שאנחנו עושים כמיטב יכולתנו, לפעמים עלינו לעשות את מה שנדרש.*

[וינסטון צ'רצ'יל](http://www.pitgam.net/data/%5B%D7%95%D7%99%D7%A0%D7%A1%D7%98%D7%95%D7%9F+%D7%A6%27%D7%A8%D7%A6%27%D7%99%D7%9C%5D/1/1/0/)

**"אני אחראי"** כך פותח רודולף ג'וליאני, ראש עיריית נ יו יורק, את ספרו **"המנהיגות"** וכל המבקרים במשרדו ראו על שולחנו את השלט, אני אחראי,ואוסיף, **"רבותי אני כאן כדי להחליט".**

מה טיבה של אחריות ? למה אינה מובנת בעליל, לכל מחזיק במשרה בסמכות ושאינה בסמכות.

מהי אחריותם של אב ואם לילדיו? מה אחריותו של כל בן אנוש ? כיצד האחריות באה לביטוי לכל בעל תפקיד?

מערך הנחיה זה יעסוק באחריות בכלל ובדגש כעל אחריות כערך מוביל למפקדים.

1. **הגדרה למושג אחריות :**

***"האחריות מחייבת את חובת הזהירות של מפקד כלפי פקוד,***

*( גם כלפי צד ג'- אזרח-כל אזרח)*

***למנוע סכנה לשלומם של החיילים בין לחיים ובין לבריאותם.***

1. **א ח ר י ו ת:**

* ***א* - ראשון**
* ***אח* - יחד**
* ***אחר*- הזולת**
* ***אחרי*- להוביל**
* ***אחריות* - המעגל השלם / א עד ת**

1. **סוגי האחריות :**

* ***אחריות דתית - אמונה, דטרמיניזם, אין מקריות, הוכל נשלט, אחריות אישית, תפיסה של טוב ורע- צדיק ורע לו רשע וטוב לו ?***
* ***אחריות מוסרית - אתיקה, נורמות, השקפת עולם.***
* ***אחריות משפטית - אזרחית, ציבורית ופלילית.***

1. **תהליך האחריות :**
2. ***הפרת האחריות.***
3. ***הפרת חובת הזהירות.***
4. ***מבחן הצפייה.***
5. ***רשלנות.***
6. ***מבחן התוצאה.***
7. **תחומי התוכן להרצאה:**

* ***אחריות וסמכות***
* ***אחריות ואשמה***
* ***אחריות פיקודית / אחריות ניהולית / אחריות ארגונית***

1. **מטרות מערך ההנחיה :**

* ***בחינת ערך האחריות כפי שמשתקף בטקסטים יהודיים.***
* ***דיון בשאלות הנוגעות בערך האחריות הנובעות מתוך הטקסטים.***
* ***עירור המחשבה והמודעות לערך האחריות מתוך הכוונה למצבים יומיומיים של משתתפי הסדנא.***

התקופה בין ראש השנה ליום הכיפורים היא תקופה של חשבון נפש ובדיקה עצמית. מושג האחריות מתקשר לבחינה עצמית מתמדת, אשר ביהדות מגיע לשיא בתקופה זו של השנה.

1. **אחריות:**

*"אחריות - מה פירושה? כיצד קובעים אם אדם שעבר עבירה אחראי למעשיו? על-פי החוק הפלילי בישראל "אין ילד אחראי למעשיו קודם שמלאו לו תשע שנים". גם בין הגילים 9 ל-12 הילד אחראי למעשיו, מבחינת החוק, רק אם מוכיחים כי בשעה שעבר את העבירה ידע שעבירה היא. מגיל 12 ומעלה אחראי הילד למעשיו, אבל חוקים מיוחדים מחייבים אותו להיות בפיקוח, ולא כל עונש חל עליו. "מגיל 18 ומעלה אחראי כל אדם למעשיו", אומר החוק. לעומת זאת, חולה-נפש פטור מאחריות, אם מוכיחים, כי בשל מחלתו לא הבין או לא ידע מה עשה. וכך גם מתייחס החוק לשיכור אם בשל שכרותו לא הבין מה הוא עושה - יישלח לבית חולים לחולי-נפש, אחרת -ישא באחריות.* ***(מתוך האנציקלופדיה העברית)***

**מתברר שיש קשר הדוק בין ידיעה (או הבנה) לבין בגרות ואחריות.**

**כולנו מכירים את הסיפור מן התורה על אדם וחוה בגן-עדן.**

אדם וחוה לא עמדו בפיתוי, אכלו מ**"עץ הדעת טוב ורע"** וגורשו מגן עדן. למקרא הסיפור אפשר להניח כמה הנחות:

לדעת - פירושו להיות מסוגל להבחין בין טוב לרע.

לדעת, או להבחין בין טוב לרע - פירושו להיות כאלוהים

אדם מתפתה ואינו שומר חוק, כשהוא אינו מסוגל להבחין בין טוב לרע (כך היה טרם אכלו מן העץ).

אדם זכאי לחיות בגן-עדן כל עוד הוא נבער מדעת. דוקא כשהוא הופך להיות יצור מוסרי, המסוגל להבחין בין טוב לרע, אין הוא זכאי לחיי גן-עדן (שמא יאכל גם מ"עץ החיים").

מהנחות אלו אפשר להסיק כמה מסקנות לגבי השקפתם המוסרית של מחברי הסיפור ושל המסורת ששימרה אותו. מתברר, שלהיות כאלוהים פירושו להיות מסוגל לחשוב, להפעיל שיקול-דעת. קנה-המידה הראשוני לשיקול-דעת הוא יכולת ההבחנה בין טוב לרע. יכולת הבחנה זו מאפשרת לאדם להגיע להחלטות שתשפענה על מעשיו.

החיים בגן-עדן היו נטולי אחריות, כי היו בלא דעת, בלא תבונה ובלא שיקול מוסרי. הסיפור מלמד שהאדם חסר הדעה והדעת הוא המתפתה לעשות את הרע ולעבור על החוק.

כשניתנת לאדם דעה ויכולת שיפוט, ניתנת לו האפשרות לבקר את מעשיו, ולהחליט על-פי הכרה ועל-פי בחירה אם להיות טוב או רע. זוהי כמובן אחריות עצומה. על האדם להיות אדון ושופט למעשיו. ידועה האימרה: "לחיות בגן-עדן של טיפשים", המתייחסת לאותם הדיוטות הנהנים מחייהם בלי הבנה ורגישות למה שקורה להם ולסביבתם.( אמירה שפיר, לקוח מתוך האתר מט"ח)

1. **לדיון:**

* ***האם יש מצבים בהם מצפים מן הפרט או מן החייל להיות אחראי ללא ידיעה או הבנה מלאה של המשימה?***
* ***לפי הקטע, אחריות נובעת מהיכולת לחשוב ולהפעיל שיקול דעת. עד כמה אפשר לפתח יכולת זו אצל תלמידים/ מפקדים/ חיילים ?***
* ***עד כמה אני כמפקד, מרגיש יכולת זו אצלי? מה עלול לפגוע ביכולת זו?***

**האדם עומד לפני ה' תמיד, וכל נקיפת אצבע שלו משמעה- העמדת האדם את עצמו לדין, ולכן מה עניין ראש השנה לכאן? על רק דברים אלה נוכל לומר כי ראש השנה איננו יום הדין אולם הוא "יום תרועה" ו" זיכרון תרועה", שנועד להזכיר לאדם את עובדת היותן מועמד לדין באופן מתמיד.(שיחות על חגי ישראל ומועדיו/פרופ' ישעיהו ליבוביץ, מדען פילוסוף ותיאולוג,1999)**

1. **לדיון:**

* ***מה יכול האדם לשכוח, לפי ליבוביץ? מה מזכיר לו השופר (|התרועה)?***
* ***האם קיימים ביחידה תהליכים שגרתיים לבחינה עצמית?***

1. **חג החנוכה כמייצג את מושג הנס:**

**"נס לא קרה לנו?" אחריות בלתי פוסקת**

"הנרות הללו שאנו מדליקין על הניסים ועל הנפלאות... שעשית לאבותינו בימים ההם בזמן הזה".

**הסבר:**

סיפור נס פך השמן, המופיע בתלמוד הבבלי, פותח במלים קצרות בסיפור מלחמת החשמונאים ביוונים אבל במרכז הסיפור עומד נס פך השמן: כשנכנסו יוונים להיכל, טימאו כל השמנים שבהיכל, ושגברה מלכות בית חשמונאי וניצחו, בדקו ולא מצאו אלא פך אחד של שמן שהיה מונח בחותמו של כהן גדול, ולא היה בו להדליק יום אחד, נעשה בו נס והדליקו ממנו שמונה ימים (תלמוד בבלי, מסכת שבת, כ"א ע"ב)

בעקבות סיפור זה, הפך סיפור נס פך השמן לסיפור המרכזי של חג חנוכה, אך למרות זאת איננו שוכחים גם את המאבק הארוך והמתמשך של החשמונאים כנגד היוונים. עדות לחשיבות מאבקם של החשמונאים ניתן למצוא בתפילת "על הניסים" הנאמרת במשך ימי חג החנוכה פעמים אחדות ביום בזמן התפילה ובברכת המזון:

*"על הניסים ועל הפרקן ועל הגבורות ועל התשועות ועל המלחמות שעשית לאבותינו בימים ההם בזמן הזה: בימי מתתיהו בן יוחנן כהן גדול, חשמונאי ובניו, כשעמדה מלכות יון הרשעה, על עמך ישראל, להשכיחם תורתך ולהעבירם מחקי רצונך, ואתה ברחמך הרבים, עמדת להם בעת צרתם. רבת את ריבם, דנת את דינם, נקמת את ניקמתם, מסרת גיבורים ביד חלשים, ורבים ביד מעטים, וטמאים ביד טהורים, ורשעים ביד צדיקים, וזדים ביד עוסקי תורתך, ולך עשית שם גדול וקדוש בעולמך, ולעמך ישראל עשית תשועה גדולה ופרקן כהיום הזה. ואחר כך באו בניך לדביר ביתך, ופנו את היכלך, וטהרו את מקדשך, והדליקו נרות בחצרות קדשך. וקבעו שמונת ימי חנוכה אלו, להודות ולהלל לשמך הגדול."*

המאבק של החשמונאים לעצמאות מדינית ורוחנית הפך לסמל למאבק של הציוניות על הקמת מדינה יהודית עצמאית. הציוניות, תנועת תחיית העם היהודי בארץ ישראל במאות ה19 וה20, בניית החברה הישראלית והקמת המדינה תוך מלחמות קשות, כל אלה הזכירו ומזכירים לרבים את מאורעות השחרור והניצחון של תקופת החשמונאים. **על כן אומץ חג החנוכה על ידי הציוניות כחג של גבורה ושחרור לאומי.**

היום, כאשר המדינה היא בת כמה עשורים, אנו יכולים לשאול את עצמנו האם הקמת המדינה הייתה נס, מעשה חד פעמי שעם הקמתה בה' באייר תש"ח, הסתיים המאבק עליה, או שאנו עומדים עדיין, גם היום, בתהליך הקמתה של המדינה, שהיא עדיין צעירה ובראשית המאבק על קיומה ויותר מכך, על דמותה.

יתכן שדברי הרב קאלישר, ממבשרי הציוניות, פותחים פתח לחשיבה על הנושא:

*" גאולת ישראל- אל יחשוב כי פתאום ירד השם משמים אל הארץ לאמור לעמו: צאו... ויקבצם ירושלימה ויעשה להם חומת אש... לא בחיפזון (תוך) יום אחד, כי אם מעט מעט תבוא גאולת ישראל, לאט לאט תצמיח קרן ישועה..."*

**"אנו נושאים לפידים"-**

השיר "אנו נושאים לפידים" שנכתב בידי המשורר אהרן זאב, שהיה קצין חינוך ראשי הראשון בצה"ל, טוען גם הוא כי הקמת המדינה איננה נס חד פעמי, אלא עבודה יום יומית קשה ומפרכת, שבסופה אפשר היה לראות את האור. אין זה מקרה שהשיר מלווה כל שנה את טקס הדלקת המשואות ביום העצמאות:

**אנו נושאים לפידים:**

אָנוּ נוֹשְׂאִים לַפִּידִים  
בְּלֵילוֹת אֲפֵלִים.  
זוֹרְחִים הַשְּׁבִילִים מִתַּחַת רַגְלֵינוּ  
וּמִי אֲשֶׁר לֵב לוֹ  
הַצָּמֵא לָאוֹר -  
יִשָּׂא אֶת עֵינָיו וְלִבּוֹ אֵלֵינוּ  
לָאוֹר וְיָבוֹא!  
  
נֵס לֹא קָרָה לָנוּ -  
פַּךְ שֶׁמֶן לֹא מָצָאנוּ.  
לָעֵמֶק הָלַכְנוּ, הָהָרָה עָלִינוּ,  
מַעַיְנוֹת הָאוֹרוֹת  
הַגְּנוּזִים גִּלִּינוּ.  
  
נֵס לֹא קָרָה לָנוּ -  
פַּךְ שֶׁמֶן לֹא מָצָאנוּ.  
בַּסֶּלַע חָצַבְנוּ עַד דָּם -  
וַיְּהִי אוֹר!

בעקבות השיר הזה נכתב שיר אחר בראשית ימי אירועי "גאות ושפל":

(מאת מיריק גרזי. נכתב בחנוכה תשס"א, שלושה חודשים לאירועי "גאות ושפל")

|  |
| --- |
| "אָנוּ נוֹשְׂאִים לַפִּידִים בְּלֵילוֹת אֲפֵלִים"  בָּעֵת הָאַחֲרוֹנָה אֲנִי שָׁבָה אֶל הַשִּׁיר הַזֶּה  פַּעַם וְעוֹד פַּעַם,  וּכְמוֹ מְבַקֶּשֶׁת לְאוֹמְרוֹ, בְּלִבִּי, מֵחָדָשׁ.    תָּמִיד יָדַעְתִּי שֶׁאֱמֶת דִּבְּרוּ הַמִּלִּים  תָּמִיד אָמַרְתִּי לְעַצְמִי, בֵּינִי לְבֵין עַצְמִי:  עַל הֶעָבָר הוּא מְדַבֵּר, הַשִּׁיר,  עַל אוֹדוֹת אֲבוֹתַי, הַחֲלוּצִים,  שֶׁסָּלְלוּ לְפָנַי אֶת הַדֶּרֶךְ.    אֲבָל עַכְשָׁו אֲנִי יוֹדַעַת שֶׁעָלֵינוּ הוּא נִכְתַּב  עַכְשָׁו אֲנִי רוֹצָה לְאוֹמְרוֹ מֵחָדָשׁ  בִּלְשׁוֹן הוֹוֶה, בִּלְשׁוֹן עַכְשָׁו.     עַכְשָׁו, הַיּוֹם, אֲנַחְנוּ,  נוֹשְׂאִים אֶת הַלַּפִּידִים,  וְלִבֵּנוּ צָמֵא לָאוֹר  כִּי הַשְּׁבִילִים אֵינָם זוֹרְחִים מִתַּחַת לְרַגְלֵינוּ,  אֶת דַּרְכֵּנוּ אֲנַחְנוּ עֲדַיִן סוֹלְלִים,   מְגַשְּׁשִׁים בָּעֲרָפֶל הָעוֹטֶה אוֹתָהּ.  הַנֵּס אֵינֶנּוּ מְצַפֶּה מֵעֵבֶר לָעִקּוּל.  לָעֵמֶק אֲנַחְנוּ עֲדַיִן הוֹלְכִים,  אֶל הָהָר לֹא פָּסַקְנוּ אַף פַּעַם מִלְּהַעְפִּיל.  הַסֶּלַע עוֹדֶנּוּ נֶחְצָב בְּיָדֵינוּ,  וּלְבָנֵינוּ, דּוֹר שְׁלִישִׁי וּרְבִיעִי,   אָנוּ מוֹרִישִׁים אֶת הַקַּרְדֹּם.     הַדֶּרֶךְ קָשָׁה עַד מְאֹד, אָמַרְנוּ,  הַדֶּרֶךְ אָרְכָה עַד מְאֹד, אָמַרְנוּ,    וְעִתִּים נִדְמֶה שֶׁהִטְעוּנוּ הַשְּׁבִילִים.   אֲבַל אֲנַחְנוּ גַּם יוֹדְעִים שֶׁהַדֶּרֶךְ שֶׁאָרְכָה, הַדֶּרֶךְ הַנִּפְתֶּלֶת,  עוֹד תִּהְיֶה לְמִישׁוֹר  הִיא מֻכְרָחָה יוֹם אֶחָד לִהְיוֹת לְמִישׁוֹר,  כִּי בִּקְצֵה הַדֶּרֶךְ מְצַפֶּה הָאוֹר.  עוֹד יְהִי אוֹר |

**החברה במדינת ישראל היום, כמו במהלך כל שנותיה, עומדת בפניי קשיים רבים, והשאלה הנשאלת היא האם אנו מקבלים את מה שיש כמובן מאליו? מדינת ישראל, איננה נס חד פעמי אלא תהליך מתמשך עם הרבה מעלות ומורדות שיש להתמודד עמם יום יום ושעה שעה.**

***אנו הנושאים על כתפינו יום יום, את משא האחריות הכבדה של ההגנה על החירות הלאומית, יודעים כי לאחר חמישים ושש שנות עצמאות, קיומה של מדינת ישראל* אינו מובן מאליו " אין מדינה ניתנת לעם על מגש של כסף". זוהי משימה התובעת את מימושה כל יום מחדש." ( הרמטכ"ל לשעבר, רב אלוף משה יעלון 26.12.04)**

**"כל אחד הוא אור קטן וכולנו אור איתן"**

"שיר זה הוא אחד מן השירים האהובים ביותר בחג חנוכה. השיר איננו מזכיר כלל את גבורת המכבים, או את נס פך השמן, אלא את האור שמביא להסרת החושך. כאשר אנו מסתכלים על המציאות של ימינו, השאלה היא האם ניתן לראות את האורות שבחיינו. כולם מצפים מן המדינה שהל יהיה בה תקין ומתוקן. אנו רואים את קיומה ואת אופייה כעובדה מובנת מאליה, ואיננו רואים ואיננו זוכרים את הקשיים שהביאו להקמתה ואולי גם איננו מסוגלים לדמיין את הדרך שנעשתה בידי בוני הארץ והמדינה מראשית הציונות ועד ימינו. השאלה היא האם אנחנו מסוגלים לראות גם את האורות שבה, במדינה ולא רק את החושך.

*"אל תשאל מה יכולה המדינה לעשות בשבילי, שאל: מה אני יכול לעשות בשביל המדינה" (ג.פ.קנדי, נשיא ארה"ב לשעבר)*

1. **לדיון:**

* **האם אנחנו יכולים לראות גם את החיובי במדינה, או שנדמה לנו שאנחנו עדיין בחוץ, בחושך. ואם אנחנו עדיין בחושך, מהו האור הקטן שלי, שאני יכול לתרום, כדי שנהייה כולנו אור איתן ?**
* **האם זה מתפקידי, כמפקד, להעניק לחייל הזוטר משמעות בתפקיד?**
* **כיצד ניתן לגרום לחייל לכל פרט ופרט להרגיש כי יש לו ולמעשיו משמעות אמיתית בתוך המערכת הגדולה ?("כל אחד הוא אור קטן")**
* **מה הם האורות שאני רואה, למרות הביקורת?**

1. **לסיכום:**

**ביחידת הנחייה זו דנו בערך " אחריות" וכיצד הוא שזור בחגי ובמועדיי ישראל, ונמצא בסיפורי בראשית.**

**ערך האחריות ניתן לפרשנות אוניברסלית, לאומית, דתית ופרטית . הטקסטים המובאים ביחידה זו מאפשרים את הדיון בכלל הרמות הללו.**

1. **הנחיה כללית למעביר המערך:**

* **משך הזמן להרצאה ודיון - שעה וחצי .**
* **מיקוד ההרצאה בערך "האחריות הפיקודית ואחריות אישית"**
* **ההרצאה והתוכן יועבר "ברוח הנני".**
* **יש מצגת להרצאת תוכן על אחריות מפקדים.**
* **משך הזמן לדיון הרצאה וסיור שטח - 4 שעות.**
* **מודל התוכן יועבר בצירוף לסיור במוזיאון ואופציה לסיור שטח.**
* **מקומות מתאימים לסיורי שטח - מרכז בגין / מלון קינג דיויד ותיאור הפיצוץ במלון כולל שאלות מוסר ומנהיגות.**
* **סיור חומות ירושלים :**
* **יפו - שער ציון.**
* **יפו - שער שכם ומערת צדקיהו.**
* **סיור ממילא ובית הקברות המוסלמי**

**בברכה**

**ג - מ ידע**

**נצ"מ (דימ') גדעון מור**